Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: a 191/2002. (IX. 4.) Korm. rendelethez
Paragraph Index: 182

3. Minõségbiztosítási rendszer 3.1. A gyártónak kérelmet kell benyújtania az általa választott kijelölt szervezethez az adott robbanóanyagra vonatkozó minõségbiztosítási rendszere értékelésére. A kérelemnek tartalmaznia kell: — a gyártandó robbanóanyag besorolására vonatkozó minden lényeges információt, — a minõségbiztosítási rendszer dokumentációját, — az engedélyezett típus mûszaki dokumentációját és a típus megfelelõségérõl szóló tanúsítvány másolatát. 3.2. A minõségbiztosítási rendszer keretében minden robbanóanyagot vizsgálni kell. A vizsgálatokat a honosított harmonizált szabványokban leírt vagy ezekkel egyenértékû vizsgálati eljárás szerint kell elvégezni annak megállapítására, hogy a robbanóanyag megfelel-e ezen rendelet vonatkozó követelményeinek. A gyártó által figyelembe vett minden alapvetõ követelményt és elõírást rendszerezett és szabályozott írásos intézkedések, eljárások és utasítások formájában kell összeállítani. A minõségbiztosítási rendszer dokumentumainak — a minõségbiztosítási programoknak, terveknek, kézikönyveknek és feljegyzéseknek — egységes dokumentációt kell képezniük. A dokumentációnak tartalmaznia kell: — a minõségcélokat, valamint a szervezeti felépítést és a vezetõknek a robbanóanyag minõségével kapcsolatos hatásköreit és illetékességeit, — a gyártás utáni ellenõrzéseket és vizsgálatokat, — azt az eszközt, amellyel a minõségbiztosítási rendszer hatásos mûködését felügyelet alatt lehet tartani, — a minõségbiztosítási feljegyzéseket, mint pl. az ellen- õrzési jegyzõkönyvek, a vizsgálatokra és a hitelesítésekre vonatkozó adatok, az érintett személyzet minõsítésére vonatkozó jelentések. 3.3. A kijelölt szervezetnek a minõségbiztosítási rendszer értékelésével meg kell állapítania, hogy az kielégíti-e a 3.2. pontban megnevezett követelményeket. Nem kell vizsgálni a 3.2. pontban meghatározott követelmények fennállását olyan esetben, amikor a megfelelõ minõségbiztosítási rendszer az erre vonatkozó harmonizált honosított szabványban leírt követelményeknek megfelel. Az értékelést végzõ csoportban legalább egy, az adott gyártástechnológia értékeléséhez kellõ gyakorlattal rendelkezõ szakembernek kell lennie. Az értékelési eljárásnak a gyártási helyszíneken végzett helyszíni szemlét is magában kell foglalnia. A döntést a gyártóval közölni kell. A közlésnek a vizsgálat eredményét és a döntés indokolását is tartalmaznia kell. 3.4. A gyártó köteles a jóváhagyott minõségügyi rendszer által elõírt kötelezettségeket teljesíteni, és a rendszer folyamatos, szakszerû és hatékony mûködésérõl gondoskodni. A gyártó vagy a meghatalmazott képviselõje köteles tájékoztatni a minõségügyi rendszert jóváhagyó kijelölt szervezet minden, a minõségügyi rendszert érintõ tervezett változtatásról. A kijelölt szervezet megvizsgálja a tervezett változtatásokat és dönt arról, hogy a minõségügyi rendszer a tervezett változtatásokkal is kielégíti-e még a 3.2. pontban hivatkozott követelményeket, vagy új értékelés szükséges. A döntést a gyártóval közölni kell. A közlésnek a vizsgálat eredményét és a döntés indokolását is tartalmaznia kell.

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes